Manifestadegoù 2001 a-enep ar G8 e Genova
Savet eo ar pennad-mañ diwar labour bet graet gant skolidi. Sikourit da wellaat an danvez, mar plij ganeoc'h.
Patromoù kemennoù

D'an 20 betek an 22 a viz Gouere 2001 e oa dalc'het e Kêr Genova kuzuliadeg etrevroadel ar G8. Evel pa c'hoarvez pa vez aozet an emvodoù-se, e voe aozet ur vanifestadeg vras. D'an 19 betek an 22 ez eas un 300 000 den bennak da vanifestiñ a-enep mennozhioù ar G8. Met reuz a oa ha muioc'h eget 600 den a oa gloazet, tost 400 harzhet, 300 den dismegañset. Evit ar wech kentañ, unan a oa lazhet gant un den eus ar surentez.

Ar G8

Pal an emvod
Mennozh kentañ ar guzuliadeg a oa digresk ar baourentez. Komz a raent a-zivout lemel dle ar broioù paourañ, met ivez eus an endro hag eus ar surentez ar boueta.

Perzhidi
 Bro C'hall : Jacques Chirac, prezidant.
 Stadoù Unanet : George W. Bush, prezidant.
 Alamagn : Gerhard Schröder, kañseller .
 Rouantelezh Unanet : Tony Blair, kentañ ministr.
 Japan : Junichiro Koizumi, kentañ ministr.
 Italia : Silvio Berlusconi, kentañ ministr.
 Kanada : Jean Chrétien, kentañ ministr.
 Rusia : Vladimir Poutin, presidant.
 Unvaniezh Europa : Guy Verhofstadt, prezidant ar c'huzul europat ha Romano Prodi, prezidant ar c'hengor europat.

Darvoudoù pennañ
　
 D'an 17 ha d'an 18 : skarzhet ez eus bet tud diouzh kêr, lavaret eo bet d'ar familhoù e oa taer an arallvedelourien a-benn leuskel plas da guzuliadeg ar G8 e kreiz-kêr istorel Genova. Anvet e voe al lec'h-se an "takad ruz". 25 000 poliser a chome tro-dro d'ar "voger" a-benn diwall mont ha dont an dud, aotreet pe get da vont en takad. Pal ar Genova Social Forum a oa tremen ar voger da "rentañ" d'ar geodedourien o lec'h bevañ. Ne zeujont ket a-benn.

 Yaou 19 : manifestadeg difeuls a-enep ar forc'herezh sokial ha evit gwirioù ar vroerien gant pe hep paper.

 Gwener 20 : manifesterien strewet e pep lec'h e kêr. o fal: dont a-benn d'ar "voger" evit lakaat reuz en emvod ar G8; diskouez dezho ne oant ket a-du gant o mennozhioù hag "adkemer" ar gêr. Kalz a feulster a oa, strolladoù manifesterien a-enep ar feulster a voe gloazet, taget, gazet gant ar boliserien. Klevet e veze taolioù tenn, mervel a reas un den.

 Sadorn 21: manifestadeg vras ma voe bodet (tost)300 000 den; emgannoù etre ar polis ha strolladoù manifesterien zo, evel ar «Tute Bianche» pe ar «Black Block». Taget eo bet ivez kazetennerion ha manifesterien difeuls.

 Sul 22: Tagadenn ar polis war ar skol Diaz e-pad an noz. Kaset e voe un 300 den bennak da gazarn Bolzaneto.

Skol Diaz
Ar vanifesterien, gant ali ar maer, a gouske e skol Diaz. D'an 22, goude bezañ bet riboulet evit fin ar vanifestadeg, deuet zo poliserien. 
O fal : distrujañ filmoù pe brouennoù all eus feulster ar polis e-pad ar vanifestadeg. An 300 manifester bennak a oa o kousket aze a voe kaset da gazarn Bolzaneto ha 60 en ospital. Ne voe ket aotreet ar 105 poliser ha karabiner da vont er skol.

Kazarn Bolzaneto
Lavaret a zo bet :
Ar vanifesterien (tost 300), tapet gant ar polis e skol Diaz a voe kaset da gazarn Bolzaneto e-pad tri devezh e-lec'h e vo gouzañvet ganto feulsterioù digredus :
 Rediet eo ar vanifesterien da ganañ kanaouennoù faskour, lañgachet int bet.
 Meur a hini a voe rediet da chom, e-pad eurvezhioù, war-sav, divhar ha divrec'h distok, ouzh ar voger.
 Skoet zo bet lod gant pennoù-bazh en divgell pe flac'het.
 Lavaret eo bet da lod e vefent palforset. Reoù zo a zo aet kuit gant kostezennoù pe brec'hioù torret, lod a zo bet devet gant sigaretez.
 Merc'hed a zo bet rediet da dreiñ warno o-unan, noazh, dindan c'hoarzhoù ar bolised.
　
E 2008(7 vloaz goude) ur prosez en deus roet 76 vloaz ha 4 miz toull-bac'h da 44 foliser, karabiner ha medisin, tamallet da vezañ drougimplijet o gwirioù ha da vezañ sevenet feulsterioù prevez.

Carlo Guilaini

D'an 20 a viz Gouere 2001 eo marvet Carlo Giuliani, 23 bloaz, da 5 e 27 gk.

Un jeep a oa chomet stanket etre ur riblenn hag ur boubellenn, ur strollad manifesterien a oa tro-dro dezho. Unan eus ar garabinerien a dorras ar prenestr diadreñv gant ur vouger-tan a-benn skeiñ ouzh ar strollad. Ar vouger-tan-se a oo stlapet war ar vanifesterien.
Ur strollad karabinerien a zo, nepell diouzh ar jeep (30m?) met ne fiñvont ket.
Ar c'harabiner diadreñv a dapas e bistolenn, bukañ a ra ouzh ar vanifesterien. Tud 'zo a welas anezhañ, met Carlo Giuliani, o kemer ar mouger-tan war an hent na sell ket outañ.
4 metrad a zo etre Carlo hag ar c'harabiner. Met daou denn a ya kuit eus ar bistolenn. Carlo Giuliani, tizhet er penn, a gouezhas. Goude, e tremenas div wech an jeep war gorf ar paotr. Ober a ra 4 m, ar strollad karabinerien a oa nepell diouzh ar jeep a zo, bremañ, e-kichen.

 Klasket eo bet gant ar garabinerien reiñ d'ur manifester karg marv ar paotr en ur implij ar skinwel.
 Ar muntrer n'eo ket bet kondaonet

Evit ar re dedennet
　
Savet ez eus bet ur film anvet O.P. GENOVA 2001 (G8: Ordre Public, Gênes 2001) a zo tu sell war:
http://www.lepost.fr/article/2009/06/21/1587168_o-p-genova-2001-g8-ordre-public-genes-2001.html
Kontañ ha displegañ a ra mat-tre ar pezh a zo c'hoarvezet e-pad ar 4 devezh-se.
Ur pezh c'hoari a zo bet skrivet gant André Benedetto: " le jeune homme exposé".
Unan all gant Fausto Paravidino: "Genova 01".

Strollad an eizh
Istor Italia
Istor an anarkouriezh
arallvedouriezh
2001